เรื่องร้องเรียน: อยากให้ ร.ร.ฝึกอาชีพ ลาดพร้าว ของ กทม พัฒนาปรับปรุงเป็น ศูนย์เยาวชน ศูนย์ห้องสมุดการเรียนรู้ ศูนย์ฝึกอาชีพ พื้นที่ตรงนี้มีพื้นที่กว้างขวางพอที่ กทม จะปรับปรุงสร้างภูมิทัศน์ใหม่ ให้กับเยาวชนประชาชนในเขตลาดพร้าว ขอบคุณครับ
การดำเนินการของเจ้าหน้าที่: สำนักพัฒนาสังคม โดยสำนักงานการส่งเสริมอาชีพ ขอเรียนว่า            1.โรงเรียนฝึกอาชีพกรุงเทพมหานคร (ม้วน บํารุงศิลป์) ได้รับการบริจาคที่ดินจาก นางม้วน บํารุงศิลป์ ซึ่งได้บริจาคที่ดินให้กับกรุงเทพมหานคร จำนวน ๓ ไร่ ๓ งาน ๒๓ ตารางวา โดยมีวัตถุประสงค์ให้กรุงเทพมหานครสร้างสถานศึกษาเพื่อช่วยเหลือเยาวชนที่ขาดโอกาสทางการศึกษาเล่าเรียนและผู้ที่สนใจเรียนวิชาชีพ ให้มีโอกาสเล่าเรียนได้ตามความสนใจ สามารถประกอบอาชีพ สุจริตหาเลี้ยงตนเองและครอบครัวเป็นพลเมืองดีต่อไป ซึ่งกรุงเทพมหานคร โดยสำนักพัฒนาสังคม ไม่สามารถดำเนินการต่างไปจากวัตถุประสงค์ของผู้บริจาคได้           2.การปรับปรุงพื้นที่เพื่อจัดสร้างศูนย์ห้องสมุดการเรียนรู้ อาจมีข้อจํากัดด้านพื้นที่เนื่องจากพื้นที่ดังกล่าวเปิดให้บริการประชาชนในด้านการเปิดสอนวิชาชีพเต็มทุกส่วนแล้ว            อย่างไรก็ดีจะได้นําข้อเสนอแนะดังกล่าวไปพิจารณาเพื่อดำเนินการต่อไป
ความเห็นของผู้แจ้ง: อยากให้สำนักโยธา กทม เข้ามาพัฒนาปรับปรุงสร้างอาคารให้ใหม่ให้มีความอรรถประโยชน์มากกว่าเดิมในพื้นที่3ไร่กว่านะครับ เพื่อประโยชน์กับคนลาดพร้าวจริงๆ งานสร้างอาคารใหม่ สามารถเป็น รร ฝึกอาชีพและการเรียนรู้ ตลอดชีวิต ศูนย์การเรียนรู้ห้องสมุดมีชีวิต ศูนย์เยาวชน ให้กับคนลาดพร้าวได้มากขึ้นกว่าเดิมในแนววิถีชีวิตยุคใหม่ ลองขอคำปรึกษาจากสถาปิกสยามในการสร้างอาคารใหม่เพื่อเป็นอาคารนววัฒกรรมให้กับคนลาดพร้าวที่เสียภาษีท้องถิ่นให้กับ กทม จริงๆครับ ขอบคุณครับ
พื้นที่: แขวงลาดพร้าว เขตลาดพร้าว กรุงเทพมหานคร